П Р О Т О К О Л   №  52а

ОТ РЕДОВНОТО ЗАСЕДАНИЕ НА “КОМИСИЯ ПО
ПРЕДЛОЖЕНИЯТА И АТЕСТИРАНЕТО” НА  ВСС,
ПРОВЕДЕНО НА  18.09.2013 г.
(вторник, 13,00 часа)

ПРИСЪСТВАТ: Милка Итова, Камен Ситнилски, Светла Петкова,  Камен Иванов, Галя Георгиева, Румен Боев и Ясен Тодоров.

На заседанието присъстваха: 

Експертни сътрудници: Мария Христова – директор на дирекция „Съдебни кадри и конкурси на магистрати” в АВСС. 

Протоколирал: Илина Йосифова.

ОТНОСНО: Провеждане на процедура по повторно заявяване на желания от одобрените кандидати за младши съдии във връзка с приетия отказ на Щерю Радев. 

В залата на Висшия съдебен съвет, находяща се на ул. „Екзарх Йосиф” №12 бяха поканени одобрените кандидати за младши съдии. 

С оглед осигуряване на публичност, Комисията по предложенията и атестирането 

Р  Е  Ш  И:

1. КАНИ в залата всички одобрени кандидати от №17 по реда на класирането им от приетия окончателен списък на Висшия съдебен съвет по протокол №28/17.07.2013 г. поради отказа на Щерю Радев Радев за заемане на длъжността младши съдия в Окръжен съд, гр. Пловдив. 

Милка Итова: Добър ден на всички. Разбрахте защо ви извикахме – освободи се едно място за ОС – Пловдив поради постъпил отказ. Висшият съдебен съвет реши да направи ново прекласиране, защото така могат да се удовлетворят желанията на някои от вас, ако има такива, и да влезе още един човек, който е бил кандидат за младши съдия и да започне обучението в Националния институт по правосъдието от 23.09.2013 г.
 Поради постъпилия отказ на Щерю Радев Радев бройката за ОС – Пловдив става свободна, тоест кандидати, които са били в списъка след Щерю Радев са сред вас и са поканени да заявяват желание. 
Следващият кандидат е Борислава Петрова Борисова. Заповядайте, Вие сте класирана за Окръжен съд, Варна, но може да промените желанието си за Окръжен съд, гр. Пловдив. 

Борислава Борисова: Потвърждавам желанието си за Окръжен съд, гр. Варна. (Подписва се). 

Милка Итова: Добре. Следващият кандидат е Ели Анастасова, която е класирана за Окръжен съд, гр. Бургас, но може да заяви желание за ОС – Пловдив. 

Елия Анастасова: Заявявам желание за Окръжен съд, гр. Пловдив. (Подписва се). 

Милка Итова: Добре. Освободи се Окръжен съд, гр. Бургас. Следващият кандидат е Камелия Ненкова, тя е класирана за Окръжен съд, гр. Варна, но може да заяви желание за Окръжен съд, гр. Бургас. 

Камелия Ненкова: Заявявам желание за Окръжен съд, гр. Бургас. (Подписва се).

Милка Итова: Добре. Остава Окръжен съд, гр. Варна. Следващият кандидат е Лилия Колева, която е класирана за Окръжен съд, гр. Хасково, но може да заяви желание за Окръжен съд, гр. Варна. 

Лилия Колева: Оставам в Окръжен съд, гр. Хасково. (Подписва се).

Милка Итова: Следващият кандидат е Христина Табакова, която е класирана в ОС – Варна, няма какво да я питаме. Ива Анастасиадис и Евгения Мечева също са Окръжен съд, гр. Варна, минаваме на Теодора Шишкова.

Теодора Шишкова: Заявявам желанието си за Окръжен съд, гр. Варна. (Подписва се).
Милка Итова: Това е, колеги, благодаря ви, ще се видим на 23.09.2013 г.  
Прекратява процедурата по подаване на заявление от одобрените кандидати за назначаване на длъжността „младши съдия” в органите на съдебна власт, поради попълване на местата.

Комисията по предложенията и атестирането 

Р  Е  Ш  И:

1. ПРЕДЛАГА НА ВСС ДА ИЗМЕНИ решението си по протокол №28/17.07.2013 г. с което е приет окончателен списък на одобрените кандидати за младши съдии, от №17, както следва: 
17. Людмила Людмилова Митрева – Окръжен съд, гр. Пловдив. 
18. Борислава Петрова Борисова – Окръжен съд, гр. Варна.
19. Ели Димитрова Анастасова – Окръжен съд, гр. Пловдив.
20. Камелия Георгиева Ненкова – Окръжен съд, гр. Русе.
21. Лилия Иванова Колева – Окръжен съд, гр. Хасково. 
22. Кристина Янкова Табакова – Окръжен съд, гр. Варна. 
23. Ива Анастасиос Анастасиадис – Окръжен съд, гр. Варна.
24. Евгения Димитрова Мечева – Окръжен съд, гр. Варна. 
25. Теодора Пламенова Шишкова – Окръжен съд, гр. Варна. 

2. ВНАСЯ списъка на одобрените кандидати за младши съдии в заседание на Висшия съдебен съвет, насрочено за 19.09.2013 г., за разглеждане и произнасяне. 

2. ОТНОСНО: Постъпило предложение от Методи Лалов - административен ръководител - председател на Софийски районен съд, както и молби от младши съдии в окръжни съдилища във връзка с изтичащия срок по чл. 240 от ЗСВ. 

Приложения: 
1. Предложение от Методи Лалов – административен ръководител - председател на СРС за удължаване срока на назначението на младши съдии в СГС, вх. №11-07-1301/18.09.2013 г. 
2. Възражение от Емилия Дончева, младши съдия в ОС – Благоевград във връзка с удължаване на мандата й с 6 месеца, вх. №11-06-854.
3. Писмо от Катя Стайкова, младши съдия в ОС – Благоевград във връзка с продължаване на мандата й с 6 месеца, вх. №11-07-1296. 
4. Молба от Силвия Хазърбасанова, младши късия в ОС – Сливен, вх. №11-06-747. 
5. Молба от Гюлфие Якова, младши съдия в ОС – Смолян, командирована в ОС – Благоевград с молба за назначаването й в районните съдилища от Благоевградския съдебен район, респективно РС – Смолян или РС – Чепеларе, вх. №11-06-858.

Комисията по предложенията и атестирането 

Р  Е  Ш  И:

2.1. ПРИЕМА предложението на Методи Лалов, административен ръководител - председател на Софийски районен съд, и изменя решение на Комисията по предложенията и атестирането по протокол №51/13.09.2013 г.  както следва: 

2.1.1. ИЗМЕНЯ т. 9.8.2 като вместо Зорница Ангелова Езекиева да се чете Катина Миткова Минева. 

2.1.2. ИЗМЕНЯ т. 9.10. като вместо Катина Миткова Минева да се чете Зорница Ангелова Езекиева. 

2.1.3. ИЗМЕНЯ т. 9.9.2 като вместо Иванина Иванова Пъстракова да се чете Кирил Георгиев Димитров. 

2.1.4. ИЗМЕНЯ т. 9.11 като вместо Кирил Георгиев Димитров да се чете Иванина Иванова Пъстракова. 

2.1.5. ИЗМЕНЯ т. 12.2. като вместо Моника Пламенова Димитрова да се чете Васил Крумов Петров. 

2.1.6. ИЗМЕНЯ т. 9.13 като вместо Васил Крумов Петров да се чете Моника Пламенова Димитрова. 

2.1.7. ВНАСЯ предложението за разглеждане и произнасяне за заседанието на ВСС за 19.09.2013 г. 

2.1.8. ОСТАВЯ БЕЗ УВАЖЕНИЕ молбата на Емилия Великова Дончева, младши съдия в Окръжен съд, гр. Благоевград,  за продължаване на срока с 6 месеца по чл. 240, ал. 2 от ЗСВ. 

Мотиви: Налице е хипотезата на чл. 243, ал. 2 от ЗСВ, има свободна длъжност в съответния съдебен район – Районен съд, гр. Сандански, който е с висока натовареност – 45,83 броя дела за разглеждане при средна за страната 36,82. 

2.1.9. ОСТАВЯ БЕЗ УВАЖЕНИЕ молбата на Катя Георгиева Стайкова, младши съдия в Окръжен съд, гр. Благоевград, за продължаване на срока с 6 месеца по чл. 240, ал. 2 от ЗСВ.  
Мотиви: Налице е хипотезата на чл. 243, ал. 2 от ЗСВ и има свободна длъжност в съответния съдебен район – Районен съд, гр. Сандански, който е с висока натовареност – 45,83 броя дела за разглеждане при средна за страната 36,82. 

2.1.10. ОСТАВЯ БЕЗ УВАЖЕНИЕ молбата на Силвия Стефанова Хазърбасанова, младши съдия в Окръжен съд, гр. Сливен, за назначаване на длъжност „съдия” в Софийска районен съд. 

Мотиви:  Налице е хипотезата на чл. 243, ал. 2 от ЗСВ, има свободна длъжност в съответния съдебен район – Районен съд, гр. Сливен, който е с висока натовареност – 46,23 броя дела за разглеждане при средна за страната 36,82. Съгласно изискванията на чл. 243 от ЗСВ с решение на КПА по протокол №14/11.03.2013 г. е планирана една длъжност „съдия” в Районен съд, гр. Сливен. 

2.1.11. ОСТАВЯ БЕЗ УВАЖЕНИЕ молбата на Гюлфие Мехмедова Яхова, младши съдия в Окръжен съд, гр. Смолян, за назначаване на длъжност „съдия” в съдебен район – Благоевград, Районен съд, гр. Смолян или Районен съд, гр. Чепеларе. 

Мотиви: Към настоящия момент в съдебен район – Благоевград няма свободни длъжности „съдия”. По отношение на съдебен район – Смолян свободни длъжности за „съдия” има в Районен съд – Чепеларе и Районен съд, Златоград. С решение на КПА по протокол №14/11.03.2013 г. е планирана една длъжност „съдия” в Районен съд, гр. Златоград с оглед по-високата натовареност на същия, а именно 27.17 при средна за страната 36.82 спрямо тази на Районен съд, гр. Чепеларе 21.42 при средна за страната 36.82. Съобразно чл. 243 при положение, че има свободен щат в съдебния район, където е назначен младши съдията, не съществува възможността  да бъде назначен в друг съдебен район. 
Следва да се отбележи, че в Районен съд, гр. Чепеларе и Районен съд, гр. Златоград работи по 1 съдия, което затруднява работата както на съдиите в двата съда, така и на съдиите в другите съдилища, предвид наложителното им командироване в тези два съда. 

ПРЕДСЕДАТЕЛ НА КОМИСИЯ 
ПО ПРЕДЛОЖЕНИЯТА И
АТЕСТИРАНЕТО
			(п) Милка Итова